Yennayer, ahat tella deffir tsertit i yebɣan ad as-tefk udem n lfulkluṛ am wakken i tuɣ tannumi ddula-nneɣ, ayen yellan akk seg uẓar n ugdud ttarrant d lfulkluṛ. Ihi tewwi-d fell-aɣ Yennayer ad as-d-nerr azal-is, ad t-ttidiren medden deg yixxamen, imensi n Yennayer ilaq ad yessezdi tiwaculin, mačči d afsar ara d-nefser tiqeslin d yiḍebsiyen n seksu d uyaẓiḍ deg yinurar n yiɣerbazen.